**Zápisnica z ustanovujúceho zasadnutia OZ Baškovce zo dňa 13.12.2014**

1. **Otvorenie:** Starosta pán František Bazar, privítal prítomných poslancov aj hostí a otvoril ustanovujúce OZ.

**Úvodné náležitosti**:

2. a )Bol prečítaný program Obecného zastupiteľstva a jednomyseľne bol schválený

b)Určenie zapisovateľa a overovateľov zápisnice: Za zapisovateľku bola navrhnutá: Alica Macková, za overovateľov : Marek Cholp, Štefan Čubák. Hlasovaním boli jednomyseľne schválení overovatelia a zapisovateľka.

c) Oznámenie výsledkov volieb: Podpredseda MVK pán Milan Novosad prečítal výsledky komunálnych volieb, prítomní tak boli oboznámení s počtom hlasov jednotlivých kandidátov na starostu obce aj na poslancov Obecného zastupiteľstva v Baškovciach.

d) Novozvolený starosta obce pán František Bazar prečítal sľub starostu obce, ktorý následne potvrdil svojim podpisom, potom prevzal insígnie obce, tak isto aj osvedčenie o zvolení za starostu obce.

e) Potom starosta obce prečítal sľub pre novozvolených poslancov obce, ktorý postupne potvrdili svojim podpisom všetci novozvolení poslanci Obecného zastupiteľstva v Baškovciach, pričom im boli odovzdané osvedčenia o zvolení do Obecného zastupiteľstva.

f) Starosta sa poďakoval za prejavenú dôveru vo voľbách, s tým že si plne uvedomuje všetku zodpovednosť, vážnosť pri plnení povinností starostu obce a bude sa snažiť zo všetkých síl nesklamať občanov tejto obce.

**3. Poslanec zodpovedný zvolávať zasadnutia:** Na túto úlohu bol navrhnutý Marek Cholp, jedná sa o výnimočné situácie, ak by nedošlo k zvolaniu zastupiteľstva aspoň raz za 3 mesiace ani starostom a ani jeho zástupcom. Hlasovaním bol jednomyseľne schválený uvedený návrh.

**4. Určenie platu zástupcu starostu obce a schválenie jeho kompetencií**: Keďže uvedená záležitosť je plne v kompetencii starostu obce, pán starosta František Bazar oboznámil prítomných s jeho rozhodnutím, aby túto funkciu prevzal poslanec, ktorému bola vo voľbách prejavená najvyššia dôvera, t.j. poslanec  najvyšším počtom hlasov – Ing. Martin Murník. Čo sa týka odmeňovania tak ako bolo v minulom volebnom období, dvojnásobok bežnej poslaneckej odmeny, čo činí 34€ za mesiac – vyplácané bude 2xročne. Zástupca starostu prijal uvedenú funkciu.

**5. Určenie odmien poslancov**: boli navrhnuté odmeny v nezmenenej sume oproti predošlým volebný obdobiam t.j. 17€ za mesiac, výplácanie 2x ročne.

**6. Určenie platu starostu obce**: Starosta sa v tomto bode odvolal na predošlé uznesenie ešte v predošlom funkčnom období 90 dní pred voľbami, kde bol schválený úväzok starostu obce vo výške 50%.Uvedený plat starostu obce prepočítaný v súlade s týmto uznesením činí 614,-€ v hrubom mesačne. Tento návrh bol jednomyseľne schválený.

**7. Zriadenie komisií**: Boli utvorené a jednomyseľne schválené tieto pracovné komisie:

Komisia pre životné prostredie Komisia pre kultúru, šport, sociálne veci a školstvo Komisia finančná Komisia pre verejný záujem

Predsedovia jednotlivých komisií budú schválený na ďalšom zasadnutí obecného zastupiteľstva.

**8. Diskusia**: V diskusii bola rozoberaná téma poslanca oprávneného zvolať zastupiteľstvo, kde boli zodpovedané položené otázky na danú tému.

**9. Záver**: Starosta poďakoval prítomným za účasť a ukončil toto zasadanie.